Ved halv fem tiden natten til lørdag måtte de to dørmænd på Crazy Daisy i Aars, se sig nødsaget til at smide en diskoteksgæst ud. Det ville han imidlertid ikke finde sig i og begyndte slog løs på de to dørmænd. De fik begge knytnæveslag i hovedet, det oplyser vagtchef ved Nordjyllands Politi, Bruno Brix. Voldsmanden slap væk, og er indtil videre ukendt af politiet. Han beskrives som 20-25 år, mellem 170 og 175 centimeter høj, muskuløs af bygning, og med sort kort hår i en hanekam. Oplysninger om sagen kan gives til Nordjyllands Politi på telefon 114.

Referat:
En Crazy Daisy gæst gik amok på to dørmænd, da de ville smide ham ud.